Snøfugl har bakgrunn som lærer og var i løpet av yrkeskarrieren spesielt opptatt av videregående opplæring. Han var den første rektoren ved Melhus videregående. I 1992 flyttet han til Oppland, hvor han først var rektor ved Vinstra vidaregåande skule, deretter Mesna videregående skole. Han ble deretter ansatt ved Oppland fylkeskommune hvor han var fylkesopplæringssjef og assisterende fylkesrådmann. De siste årene ved Fylkeskontoret tilhørte han fylkesrådmannens rådgivergruppe, og var prosjektleder. Han pensjonerte seg i 2010.